# My Home, My Choice

# (Lo‘u Fale, La‘u Filifiliga)

Whaikaha – Ua matuā saga‘i atu le Matagaluega mo Tagata o lo‘o iai Mana‘oga Tumau, e galulue fa‘apa‘aga ma tagata o lo‘o iai mana‘oga tumau, o Māori ma le Faigamalo ia toe fa‘aleleia le polokalame lagolagosua mo i latou e iai mana‘oga tumau, ina ia ōgatusa ma le fa‘atinoga o le Enabling Good Lives (EGL).

O le My Home, My Choice, o se polokalame tau galuega e taula‘i i galuega o lo‘o mo‘omia e suia ai le auala e fesoasoani ai i tagata o lo‘o mauaina auaunaga mo le tausiga i o latou maota, ina ia tele nisi filifiliga latou te maua ma se sa‘olotoga i le fa‘afoeina o latou lava olaga.

E pei o le fesoasoani atu i tagata o lo‘o iai mana‘oga tumau ma tagata Māori o lo‘o finau mo mea lelei, ina ia soifua i le soifuaga o aso ta‘itasi i nofoaga o aso ta‘itasi, ma ia maitaulia i latou o ni tagatānuu o lo‘o maua avanoa e a‘oa‘oina ai, e faigaluega, o lo‘o mautū fale e nonofo ai, ma fa‘atino ni sao atoatoa i totonu o o latou komiuniti.

# My Home, My Choice e logosa‘ia ma ta‘ita‘ia e:

* le United Nations Convention i le Rights of Persons with Disabilities (UNCRPD)
* o a matou matāfaioi i lalo o le Te Tiriti o Waitangi
* o ta‘iala ma le fa‘atinoga o le Enabling Good Lives – [Ta‘iala – Enabling Good Lives](https://www.enablinggoodlives.co.nz/about-egl/egl-approach/principles/)
* a‘oa‘oga ma mea tutupu e fa‘asoa i le Royal Commission of Inquiry - Abuse in Care
* le lipoti a le Waitangi Tribunal Wai 2575 – o Auaunaga mo le Soifua Mālōlōina ma Su‘esu‘ega o Taunu‘uga, ma le
* Fuafuaga Fa‘ata‘atitia mo i Latou e iai Mana‘oga Tumau i Niu Sila
* Te Aorerekura National Strategy to Eliminate Family Violence and Sexual Violence (E iai le tiute tauave o le Whaikaha mo le Action 28)

**La matou polokalame fa‘apa‘aga**

O le a matou galulue fa‘apa‘aga ma tagata o lo‘o iai mana‘oga tumau, tagata Māori o lo‘o finau mo mea lelei ma aiga, o lea la ua ta‘ita‘ia suiga i mea latou te fa‘amatala ma tofo iai.

O le vaega o lo‘o gafa ma le poloketi o le a aofia ai:

* sui auai sinia mai Whaikaha. Amanda Bleckmann, Deputy Chief Executive Operational Design and Delivery o le sponsor mo le poloketi.
* ta‘ita‘i iloga Sir Robert Martin KNZM ma Gary Williams MNZM, o i la‘ua uma o lo‘o umia tulaga fa‘a ta‘ita‘i o ni fa‘atamā o le poloketi.
* se vaega o lo‘o fa‘atonutonuina galuega e aofia ai tagata e iai mana‘oga tumau, tagata Māori o lo‘o finau mo mea lelei, tagata Pasefika, aiga / ma vaega o saunia auaunaga. O le vaega mo le fa‘atonutonuina o galuega o latou e gafa ma le ta‘ita‘ia o le galuega.

**Ia e silafia lipoti pito lata mai i taimi uma ma ia fai sou sao**

O tagata e iai mana‘oga tumau, tagata Māori o loo finau mo mea lelei, o le a maua e aiga ma vaega o lo‘o saunia auaunaga e aumaia tu‘ualalo ma fa‘asoa mai a latou tala i mea tutupu a o fa‘agasolo le poloketi.

O le a tu‘u atu lava i luga o la matou upega tafa‘ilagi lipoti pito lata mai, e fa‘apena fo‘i i luga o webinars, i tusi o talafou ma luga o feso‘ota‘iga televavave i luga o le initaneti. Fa‘amolemole ia fa‘ailoa mai pe afai e te finagalo e te fia iai i la matou lisi o i latou e tufatufa atu i ai fa‘amatalaga.

O tala lata mai o le poloketi, e aofia ai fa‘ata‘atiaga e maua ai, o le a maua fo‘i i la matou upega tafa‘ilagi: [https://www.whaikaha.govt.nz/about-us/policy-strategies-and-action-plans/my-home-my-choice](https://kor01.safelinks.protection.outlook.com/?url=https%3A%2F%2Fwww.whaikaha.govt.nz%2Fabout-us%2Fpolicy-strategies-and-action-plans%2Fmy-home-my-choice&data=05%7C01%7C%7Ce5342e1df411437c5a8a08db12d9c934%7C84df9e7fe9f640afb435aaaaaaaaaaaa%7C1%7C0%7C638124498848098141%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Np3ZoXUjAPymSy9FXjYpBK9prEvFChUS6z3lpvpZkNE%3D&reserved=0).

E mafai fo‘i ona e feso‘ota‘i sa‘o i le vaega o lo‘o gafa ma le poloketi. Gordon Boxall ma Kelly Woolston o ta‘ita‘i o le poloketi:

**Email:** [My\_home\_my\_choice@whaikaha.govt.nz](mailto:My_home_my_choice@whaikaha.govt.nz)

**Telefoni:** 0800 566 601 (Aso Gafua i le Aso Faraile 8:30am i le 5:00pm)

**Text:** 4206 ona matou toe fa‘afeso‘ota‘i atu lea o oe i totonu o le 24 itula.